
όπω£ άντικαταστάθτικε με το άρθρο 8 (παρ. 18) του ν. 1512/1985 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Συμπλήρωση του από 19.6.1987 Π. Δ/τος « Εγκριση πολεοδομι- 
κής μελέτης της περιοχής εκατέρωθεν της Λεωφόρου Αλίμου του 

δήμου Αλ'ιμου (Ν. Αττικής) (Δ'722). 

Τροποποίηση του από 14.6.1989 Π. Δ/τος «Καθορισμός ζώνης οι¬ 
κιστικού ελέγχου κατωτάτου ορίου κατάτμησης και λοιπών 
όρων και περιορισμών δόμησης στην εκτός εγκρικριμένου σχε¬ 
δίου και εκτός ορίων οικισμών προϋφισταμένων του έτους 1923 
περιοχή του Δήμου Κω (Ν. Δωδεκανήσου)» (Δ' 427/1989 διόρ¬ 
θωση Δ’ 468) . 

Έγκριση τοπικού ρυμοτομικού σχεδίου στην εκτός σχεδίου περιοχή 
του Δήμου Παλαιού Φαλήρου (Ν. Αττικής) για τον καθορισμό 
χώρου ανέγερσης κλειστού γυμναστηρίου και λοιπών αθλητικών 
εγκαταστάσεων και καθορισμός όρων και περιορισμών δόμησης 

αυτών . 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Περι¬ 
στεριού (Ν. Αττικής) . 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Συμπλήρωση του από 19.6.1987 Π. Δ/τος «Εγκριση πολεοδομικής 
μελέτης της περιοχής εκατέρωθεν της Λεωφόρου Αλίμου του δήμου 
Αλίμου (Ν. Αττικής) (Δ'722). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 43 (παρ. 3) του ν. 1337/1983 (Α 33) 


(Α'4). 

2. Τις διατάξεις του άρθρου 23 παρ. 1 του ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

3. Την υπ’ αριθμ. 133/1989 γνωμοδότηση του δημοτικού συμβου¬ 
λίου Αλίμου. 

4. Την υπ’ αριθμ. 17/9.6.1989 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Νομαρχίας Πειραιώς. 

5. Την υπ’ αριθμ. 754/1989 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Μετά το άρθρο 1 του από 19.6.1987 π. δ/τος (Δ 722), προστίθεται 
άρθρο 2 ως κατωτέρω και τα επόμενα άρθρα αριθμούνται αντίστοιχα 3, 
4, 5, 6 και 7. 

Άρθρο 2. 

Η περιοχή της οποίας το πολεοδομικό σχέδιο εγκρίνεται με το άρθρο 
1 του παρόντος υπάγεται στην εισφορά σε γη των παραγράφων 4 και 
επόμενες του άρθρου 8 του Ν. 1337/1983. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΚΩΣΤΑΣ I. ΛΙΑΣΚΑΣ 








ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Τροποποίηση του από 14.6.1989 Π. Δ/τος «Καθορισμός ζώνης οικι¬ 
στικού ελέγχου κατωτάτου ορίου κατάτμησης και λοιπών όρων και 
περιορισμών δόμησης στην εκτός εγκρικριμένου σχεδίου και εκτός 
ορίων οικισμών προϋφισταμένων του έτους 1923 περιοχή του Δή¬ 
μου Κω (Ν. Δωδεκανήσου)» (Δ’ 427/1989 διόρθωση Δ' 468). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 (παρ. 1) του ν. 1337/1983 «Επέ¬ 

κταση των πολεοδομικών σχεδίων, οικιστική ανάπτυξη και σχετικές 
ρυθμίσεις» (Α'33), όπως τροποποιήθηκε με την παράγρ. 14 του άρθρου 
6 του Ν. 1512/1985 «Τροποποίηση και συμπλήρωση πολεοδομικών 
διατάξεων, ρύθμιση συναφών θεμάτων και θεμάτων Ταμείου Νομικών 
(Α'4)». ' 

2. Τις διατάξεις του άρθρου 23 της παραγρ. 1 εδ. ιδ του ν. 1558/ 
1985 «Κυβέρνηση και Κυβερνητικά Όργανα» (Α’ 137). 

3. Την υπ’ αριθμ. 225/1988 γνωμοδότηση του δημοτικού συμβου¬ 
λίου Κω. 

4. Την υπ’ αριθμ. 1 συν/14.3.1989 γνωμοδότηση του Συμβουλίου 
Χωροταξίας Οικισμού και Περιβάλλοντος Ν. Δωδεκανήσου. 

5. Την υπ’ αριθμ. 722/1989 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

1. Τροποποιείται το από 14.6.1989 Π. Δ/γμα «Καθορισμός ζώνης 
οικιστικού ελέγχου κατωτάτου ορίου κατάτμησης και λοιπών όρων και 
περιορισμών δόμησης στην εκτός εγκρικριμένου σχεδίου και εκτός 

ορίων οικισμών προϋφισταμένων του έτους 1923 περιοχή του Δήμου 
Κω (Ν. Δωδεκανήσου)» (Δ’ 427/1989, διόρθωση Δ’ 468), ως προς τα 
όρια των περιοχών 4 και 2β όπως καθορίστηκαν με το άρθρο 3 του πα¬ 
ραπάνω Π. Δ/τος με την μείωση της περιοχής 4 και την επέκταση της 
2β και ειδικότερα στην περιοχή που ορίζεται από τον επαρχιακό δρόμο 
Κω - Ψαλίδι - Ιαματικές Πηγές, από του ύψους του ξενοδοχείου Δήμη¬ 
τρα σε επαφή με το όριο της ζώνης 2β της ΖΟΕ Κω, μέχρι τις Ιαματικές 
πηγές Αγίου Φωκά καί σε βάρος 200 μ. από τον επαρχιακό δρόμο, 
όπως φαίνεται στο σχετικό χρωματισμένο πρωτότυπο διάγραμμα σε 
κλίμακα 1: 25.000 που θεωρήθηκε από τον Προϊστάμενο της Δ/νσης 
Τοπογραφικών εφαρμογών με την υπ’ αριθμ. 72281/1989 πράξη του 
και που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Στην παραπάνω περιοχή ισχύουν τα αναφερόμενα στις παρ. 2, 3 
και 4 της ενότητας Γ’ του άρθρου 3 του παραπάνω Π. Δ/τος. 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 29 Δεκεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΟΣΤΑΣ I. ΛΙΑΣΚΑΣ 

( 3 ) 

Έγκριση τοπικού ρυμοτομικού σχεδίου στην εκτός σχεδίου περιοχή του 

Δήμου Παλαιού Φαλήρου (Ν. Αττικής) για τον καθορισμό χώρου 

ανέγερσης κλειστού γυμναστηρίου και λοιπών αθλητικών εγκατα¬ 
στάσεων και καθορισμός όρων και περιορισμών δόμησης αυτών. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» 
(Α'33), όπως τροποποιήθηκε με την παράγρ. 13 του άρθρου 8 του Ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων Ταμείου Νομικών 
(Α'4)»., 

2. Τις διατάξεις των άρθρων 7, 8 (παρ. 1) και 9 του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 13 του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές διατάξεις» (Α' 
141) και το άρθρο 1 παρ. 3 και 4 του Ν. 1772/1988 «Τροποποίηση 
διατάξεων του Ν. 1577/1985 (ΓΟΚ) και άλλες σχετικές διατάξεις» (Α' 
91). 

3. Τις διατάξεις του άρθρου 23 παρ. 1 εδ. ιδ του Ν. 1558/1985 
«Κυβέρνηση και Κυβερνητικά Όργανα» (Α' 137). 

4. Την υπ’ αριθμ. 183/88 απόφαση του Δημοτικού Συμβουλίου Πα¬ 
λαιού Φαλήρου. 

5. Τις υπ’ αριθμ. συν. 8 πρ. 89/1989, συν. 25/πρ. 377/1989 συν. 
30 πρ. 442/1989 γνωμοδοτήσεις του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

Την υπ’ αριθμ. 756/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 


Άρθρο 1. 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του Δήμου Παλαιού Φαλήρου (Ν. Αττικής) για τον καθορισμό χώρου 
ανέγερσης κλειστού γυμναστηρίου και λοιπών αθλητικών εγκαταστά¬ 
σεων όπως φαίνεται με τα στοιχεία Α Β Γ Δ Ε Α στο σχετικό πρωτότυπο 
διάγραμμα σε κλίμακα 1: 2000 που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την υπ’ αριθμ. 81536/ 
1989 πράξη του και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

Άρθρο 2. 

Καθορίζονται οι όροι και περιορισμοί δόμησης του ως άνω χώρου ως 
εξής: 

Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του χώρου. 

-Συντελεστής δόμησης: 1,00. 

- Μέγιστο επιτρεπόμενο ύψος των ανεγερθησομένων κτιρίων δώ¬ 
δεκα (12) μέτρα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Ιανουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΚΟΣΤΑΣ I. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 4) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Περιστεριού 

(Ν. Αττικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αριθμ. 357/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την υπ’ αριθμ. 39151/12.6.1989 αίτηση του Γεωργίου Καββα- 
δία. 

7. Την υπ’ αριθμ. 398/30.8.1989 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

8. Την υπ’ αριθμ. 59435/21.9.1989 απόφαση του Υπουργού Περι¬ 
βάλλοντος Χωροταξίας και Δημοσίων Έργων για προέγκριση της σχε¬ 
τικής Τεχνικής Μελέτης με πρόταση του Υπουργού Περιβάλλοντος Χω¬ 
ροταξίας και Δημοσίων Έργων, αποφασίζουμε: 

Άρθρο 1. 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 28.2.1987 Π. Δ/γμα (Δ' 364), από το 
βαρυνόμενο ακίνητο (διατηρητέο) που βρίσκεται εντός του ρυμοτομικού 
σχεδίου Αθηνών, επί της οδού Σταδίου 23 ιδιοκτησίας Ειρήνης Αλεβι- 
ζάτου και Ελένης Κινδύνη και για το οποίο έχει εκδοθεί ο υπ’ αριθμ. 
720/89 σχετικός τίτλος δικαιώματος μεταφοράς συντελεστή δόμησης, 
σε άλλο ακίνητο (ωφελούμενο) που βρίσκεται εντός του ρυμοτομικού 
σχεδίου του Δήμου Περιστεριού (Ν. Αττικής) και επί της οδού Ευρώτα 
αριθμ. 2 φερόμενο ως ιδιοκτησία του παραπάνω αιτούντος την πραγμα¬ 
τοποίηση της μεταφοράς συντελεστή δόμησης Γεωργίου Σπυρ. Καββα- 


δία, όπως το ωφελούμενο ακίνητο φαίνεται με στοιχεία ΑΒΓΔΑ στο 
σχετικό πρωτότυπο διάγραμμα σε κλίμακα 1: 2000 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθμ. 69808/1989 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

1. Συνολική δομήσιμη επιφάνεια η οποία δύναται να δομηθεί στο 
ωφελούμενο ακίνητο επιπλέον της επιτρεπομένης βάσει των ισχυόντων 
στην περιοχή όρων δόμησης 87,43 τ.μ. που αντιστοιχούν σε 13,00 τ.μ. 
του βαρυνόμενου ακινήτου. 

2. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι: ' 

α) Εμβαδόν οικοπέδου: 185,25 τ.μ. 

β) Ποσοστό κάλυψης: 70%. 

γ) Συντελεστή δόμησης: 2,072. 

δ) Μέγιστο επιτρεπόμενο ύψος: 9,22 μ. 

Το κτίριο πρέπει να ανεγερθεί εντός του ωφελουμένου ακινήτου σύμ¬ 
φωνα με το διάγραμμα κάλυψης σε κλίματα 1:100 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την υπ’ 
αριθμ. 69808/1989 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

Άρθρο 2. 

Ακυρούται ο υπ’ αριθμ. 720/1989 σχετικός τίτλος δικαιώματος με¬ 
ταφοράς συντελεστή δόμησης στο όνομα του Γεωργίου Σπ. Καββαδία. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 11 Δεκεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

